McDonnell Douglas Bird of Prey

Το Bird of Prey ( «αρπακτικό πτηνό»), επίσης γνωστό με τον χαρακτηρισμό YF-118G, ήταν ένα μονοθέσιο πειραματικό αεροσκάφος χαμηλής παρατηρησιμότητας της εταιρείας McDonnell Douglas (η οποία από το 1997 συγχωνεύτηκε με την Boeing) σχεδιασμένο για λογαριασμό της Πολεμικής Αεροπορίας των Ηνωμένων Πολιτειών και με συμμετοχή της ιδίας, όπως και της DARPA. Φέρεται να σχεδιάστηκε από τον Alan Wiechman, ο οποίος εργαζόταν ως Διευθυντής Σχεδίασης και Εφαρμογών Χαρακτηριστικού Ίχνους στο τμήμα Phantom Works της εταιρείας. Η ανάπτυξή του ξεκίνησε το 1992 και κόστισε συνολικά 67 εκατομμύρια δολάρια. Μεταξύ 1996 και 1999 πραγματοποιήθηκαν συνολικά 38 δοκιμαστικές πτήσεις (περίπου 1/μήνα), με την πρώτη πτήση να λαμβάνει χώρα στις 11 Σεπτεμβρίου 1996 και την τελική τον Απρίλιο του 1999. Το αεροσκάφος σχεδιάστηκε ως ανυψωτικό σώμα (αγγλ.: lifting body), αποτελούμενο εξ ολοκλήρου από ένα μόνο τμήμα σύνθετου υλικού. Ο σχεδιασμός του ενσωμάτωνε χαρακτηριστικά τεχνολογίας χαμηλής παρατηρησιμότητας (αγγλ.: stealth), τα οποία επιτεύχθηκαν μέσω του εξωτερικού σχήματος, των υλικών κατασκευής και μιας πλήρως καινοτόμου εισόδου αέρα. Το αεροσκάφος αναπτύχθηκε αποκλειστικά για τεχνικές επιδείξεις και μελέτη και για την δοκιμή τεχνολογιών σε χαμηλό κόστος, αξιοποίησε και προϊόντα της αγοράς ().

Τρία χρόνια μετά τη λήξη του προγράμματος, το αεροσκάφος αποχαρακτηρίστηκε, καθώς οι τεχνολογίες που αναπτύχθηκαν κατά τη διάρκειά του είχαν πλέον καθιερωθεί ως πρότυπα της βιομηχανίας. Η ύπαρξή του ανακοινώθηκε επισήμως στις 18 Οκτωβρίου 2002, έξι μήνες μετά την τελευταία δοκιμαστική του πτήση, στις εγκαταστάσεις του Phantom Works της Boeing στο Σαιντ Λούις. Ένα περίπου χρόνο αργότερα η Boeing το δώρισε στο Εθνικό Μουσείο της Πολεμικής Αεροπορίας των Ηνωμένων Πολιτειών, στο Ντέιτον του Οχάιο, όπου και εκτίθεται μέχρι σήμερα.

Ορισμένες από τις τεχνολογίες που αναπτύχθηκαν στο πλαίσιο του προγράμματος αξιοποιήθηκαν αργότερα από την Βoeing στη κατασκευή των 2 πρώτων μη επανδρωμένων αεροσκαφών μάχης X-45A, τον Σεπτέμβριο του 2000.

Συνολικά, μόλις τρεις πιλότοι πέταξαν το Bird of Prey: ο Rudy Haug, ο Ανχης Doug Benjamin και ο Joseph W. Felock III. Από αυτόυς, μόνο ο Benjamin προερχόταν από την Πολεμική Αεροπορία των Ηνωμένων Πολιτειών, ενώ οι υπόλοιποι ήταν πιλότοι δοκιμαστικών πτήσεων της McDonnell Douglas/Boeing.
μικρογραφία| Το πρώτυπο στο Εθνικό Μουσείο της Πολεμικής Αεροπορίας των ΗΠΑ

 Ονομασία 
Το αεροσκάφος ονομάστηκε προς τιμήν του διαστημόπλοιου των Κλίνγκον από τη σειρά του 1984, Σταρ Τρεκ 3: Αναζητώντας τον Σποκ.
μικρογραφία|Καλλιτεχνική απεικόνιση του αεροσκάφους

 Τεχνικά χαρακτηρηστικά 
Το αεροσκάφος έχει τα ακόλουθα τεχνικά χαρακτηριστηκά:
 Άνοιγμα φτερών: 7,01 μ.
 Μήκος: 13,32 μ.
 Κινητήρας: 1 Pratt & Whitney Canada JT15D -5 στα 14,2 kN
 Βάρος: 3.360 κιλά
 Μέγιστη ταχύτητα: 480 χλμ./ώρα
 Μέγιστο επιχειρησιακό ύψος: 6.100 μ.
 Πλήρωμα: 1 πιλότος

 Φωτογραφίες 

 Δείτε επίσης 

Μη-επανδρωμένο αερόχημα
F-22 Raptor
F-35 Lightning II

Παραπομπές

 Εξωτερικοί σύνδεσμοι 

Δελτίο τύπου της Boeing (Αγγλικά)